
АҚҰО басшысының 
2025 жылғы «    » қазандағы №__ бұйрығымен БЕКІТІЛГЕН

Адам құқықтары жөніндегі ұлттық орталықтың 
РЕГЛАМЕНТІ

1.	Жалпы ережелер

1. 	Адам құқықтары жөніндегі ұлттық орталықтың регламенті (бұдан әрі – Регламент) Қазақстан Республикасының Конституциясына, «Қазақстан Республикасындағы Адам құқықтары жөніндегі Уәкіл туралы» Конституциялық заңға (бұдан әрі – Конституциялық заң), «Адам құқықтары жөніндегі ұлттық орталық құру туралы» Қазақстан Республикасының Президентінің Жарлығына, Қазақстан Республикасымен ратификациялаған халықаралық шарттарға, заңдарға және өзге де нормативтік құқықтық актілерге сәйкес Адам құқықтары жөніндегі ұлттық орталықтың (бұдан әрі – АҚҰО), оның өкілдіктерін қоса алғанда, қызметін ұйымдастыруға қойылатын жалпы талаптарды белгілейді. 
АҚҰО жұмыс уақытының сегіз сағаттық ұзақтығы кезінде жұмыстың басталуы сағат 8:30-да, жұмыстың аяқталуы – 18:00-де белгіленген.
Түскі асқа үзіліс сағат 13:00-ден бастап 14:30-ға дейін.
Бұл жұмыс режимі Қазақстан Республикасындағы Адам құқықтары жөніндегі уәкілдің (бұдан әрі – Уәкіл) келісімі бойынша АҚҰО басшысының шешімі бойынша өзгертілуі мүмкін.
АҚҰО басшысының  шешімі бойынша еңбек заңнамасына сәйкес қашықтықтан жұмыс немесе аралас қашықтықтан жұмыс белгіленуі мүмкін.
Қашықтықтан, аралас қашықтықтан жұмыс істейтін қызметкерлер үшін жұмыс уақытының күнделікті ұзақтығының шектеулерін сақтай отырып, жұмыс уақытының тіркелген есебі белгіленеді, оған бақылау ерекшеліктері тараптардың келісімі бойынша белгіленеді.
Жұмыскерлер, оның ішінде қашықтықтан жұмыс істейтін жұмыскерлер үшін АҚҰО басшысы олардың отбасылық-тұрмыстық және өзге де жеке қажеттіліктерін өндіріс мүдделерімен ұштастыру мақсатында икемді жұмыс уақыты режимін белгілей алады.
Икемді жұмыс уақыты режимінде:
1) белгіленген жұмыс уақыты;
2) қызметкер өзінің еңбек міндеттерін орындайтын икемді (ауыспалы) жұмыс уақыты;
3) есептік кезең орнатылады.
АҚҰО Қазақстан Республикасының ақпараттандыру туралы заңнамасына сәйкес қызметкерді жабдықпен, ақпараттандыру объектілерімен, тіркелген қалалық байланыс қызметтерімен және еңбек міндеттерін орындау үшін қажетті өзге де құралдармен қамтамасыз етеді. 
Оларды орнату және қызмет көрсету бойынша шығыстарды АҚҰО көтереді.
Қызметкер еңбек міндеттерін орындау үшін өзінің жабдықтарын, ақпараттандыру объектілерін және өзге де құралдарды пайдаланған немесе байланыс қызметтеріне ақы төлеу жөніндегі шығыстарды көтерген жағдайда, АҚҰО өтемақы төленеді, оның мөлшері, төлеу тәртібі мен мерзімі қызметкермен келісім бойынша белгіленеді.   
Осы Регламентте белгіленген талаптар АҚҰО және өкілдіктердің барлық қызметкерлеріне қолданылады.
2. АҚҰО-ға басшылықты, Уәкілдің қызметін қамтамасыз етуді үйлестіруді, оның тапсырмаларын орындауды АҚҰО басшысы жүзеге асырады. 
АҚҰО басшысының уақытша болмауы (демалысы, ауруы, іссапары) кезінде міндеттерді атқаруды АҚҰО басшысының өзі оның орынбасарларының біріне жүктеуді жүзеге асырады. 
3. АҚҰО басшысының орынбасарлары өздері жетекшілік ететін құрылымдық бөлімшелер мен өкілдіктердің қызметін ұйымдастырады және үйлестіреді.
АҚҰО басшысының орынбасарлары арасында міндеттерді бөлуді және олардың өзара алмастырылу тәртібін Уәкілдің келісімі бойынша АҚҰО басшысы белгілейді.
4. АҚҰО келесі құрылымға ие:
Хатшылық;
БАҚ-пен өзара іс-қимыл және құқықтық ағарту бөлімі (БӨІжҚАБ);
Қылмыстық сот төрелігіндегі адам құқықтары бөлімі (ҚСТАҚБ);
Азаматтық және саяси құқықтар бөлімі (АСҚБ);
Құқықтық және ұйымдастыру-талдау жұмыс бөлімі (ҚҰТЖБ);
Халықаралық ынтымақтастық бөлімі (ХЫБ).
АҚҰО облыстарда, республикалық маңызы бар қалаларда, астанада өкілдіктері бар.
5. Адам құқықтары жөніндегі уәкіл өкілдерінің (бұдан әрі – өкілдер) функционалдық міндеттерін Уәкіл айқындайды.
Уақытша болмаған кезде (демалыс, еңбекке жарамсыздық, іссапар) өкілдердің өзара алмасуы осы Регламенттің 2-қосымшасына сәйкес айқындалады.
6. Құрылымдық бөлімшелердің, өкілдіктердің және олардың қызметкерлерінің міндеттері, функциялары, құқықтары, міндеттері, жұмысын ұйымдастыру тәртібі АҚҰО басшысы бекіткен ережелермен және лауазымдық нұсқаулықтармен айқындалады.
7. Құрылымдық бөлімшелердің басшылары бөлімшелерінің, өкілдер – өңірлік өкілдіктердің Уәкілдің және АҚҰО басшылығының тапсырмаларын орындауды қоса алғанда,  бағыттар бойынша жұмысын ұйымдастырады және бақылайды және олардың орындалуына дербес жауапты болады, қарамағындағылардың қызметтік міндеттері мен өзара алмасуын айқындайды. 
Қызметкерлердің еңбек тәртібін сақтауын бақылау құрылымдық бөлімшенің басшысына, өкілдіктерде – өкілге жүктеледі.
8. Орындаушылар жолданымдардың уақтылы және сапалы қаралуына, қызметтік құжаттардың, тапсырмалардың және жоспарлы іс-шаралардың орындалуына жауапты болады.
АҚҰО құрылымдық бөлімшелердің басшылары мен өкілдері Уәкілге және АҚҰО басшылығы үшін дайындалған есептілікті қоса алғанда, құжаттардың сапасына, толықтығына және дұрыстығына дербес жауапты болады.
9. Қызметкердің кіруі және шығуы сәйкестендіру картасы немесе Face ID арқылы Министрліктер үйінің № 15 кіреберісі немесе басқа кіреберістері арқылы жүзеге асырылады.
Жұмыс уақытын есепке алудың компьютерлік деректер базасының мәліметтері белгіленген жұмыс режимінің сақталуын тексеру үшін негіз болып табылады.
Бөгде адамдардың Министрліктер үйінің ғимаратына кіру қызметтік мақсатта біржолғы рұқсаттамалар немесе тізімдер бойынша жүзеге асырылады.
Ғимаратқа кіру туралы шешім құрылымдық бөлімше басшысының орынбасары деңгейінен төмен емес лауазымды тұлғамен, ал шетелдік азаматтар үшін –Уәкіл немесе АҚҰО басшысымен алдын ала келісім бойынша қабылданады.
10. АҚҰО қызметкерлері мен өкілдіктер киімнің іскерлік стиліне қойылатын талаптарды қоса алғанда, Әдеп кодексінің нормаларын сақтауға міндетті. 
Әдеп кодексі нормаларының сақталуын бақылауды АҚҰО басшысымен тағайындалған Әдеп жөніндегі уәкіл жүзеге асырады.

2.	Жұмысты жоспарлау

11. АҚҰО өз жұмысын Уәкіл бекітетін жылдық жұмыс жоспарына және жарты жылдық медиа-жоспарға сәйкес пәндік-аймақтық қағидат бойынша ұйымдастырады. 
Нақты мақсатқа жету үшін құрылымдық бөлімше АҚҰО басшысы бекітетін арнайы жоспар әзірлейді.
12. Құрылымдық бөлімшелер мен өкілдіктер жылдық жоспарға 
5 желтоқсанға дейін ҚҰТЖБ, сондай-ақ 10 маусымға дейін – БӨІжҚАБ медиа-жоспарға ұсыныстар жібереді. 
13. ҚҰТЖБ және Хатшылық 20 желтоқсаннан кешіктірмей келіп түскен ұсыныстар негізінде басшылықпен келісілген жылдық жұмыс жоспарының жобасын, БӨІжҚАБ 20 маусымнан кешіктірмей – жарты жылдық медиа-жоспардың жобасын қалыптастырады және оларды Уәкілдің бекітуіне ұсынады.
14. Жылдық жұмыс жоспары мен жарты жылдық медиа-жоспар бекітілгеннен кейін 3 (үш) жұмыс күнінен кешіктірілмей Хатшылықпен және БӨІжҚАБ АҚҰО-ның барлық құрылымдық бөлімшелері мен өкілдіктерінің назарына жеткізіледі.
15. Жұмыс жоспарларында іс-шараның атауы, жауапты орындаушылар, орындау мерзімдері және оның аяқталу нысаны көрсетіледі.
16. АҚҰО жоспарларына өзгерістер дәлелді қызметтік жазбаның негізінде енгізіледі және оны Уәкіл бекітеді. 
17. Жоспарлы іс-шаралар жоспарланған айдың 25 күнінен кешіктірілмей орындалуға және Уәкілге қызметтік жазбамен ұсынылуға тиіс.
18. Іс-шараны орындау мерзімін ұзарту туралы қызметтік жазба белгіленген мерзім өткенге дейін 7 (жеті) жұмыс күнінен кешіктірілмей енгізіледі.
19. Жоспарлар мен есептерді құжаттау Қазақстан Республикасы Мәдениет және спорт министрінің 2023 жылғы 25 тамыздағы № 236 бұйрығымен бекітілген Мемлекеттік және мемлекеттік емес ұйымдарда құжаттама жасау, құжаттаманы басқару және электрондық құжат айналымы жүйелерін пайдалану қағидаларына (бұдан әрі – Құжаттама жасау қағидалары) сәйкес жүзеге асырылады.
20. Жоспарлардың орындалуы туралы Хатшылық ай сайын 1-ші күнге растайтын құжаттарды ұсына отырып Уәкілге және АҚҰО басшысына баяндайды. 
Жоспарлы іс-шаралардың орындалуын жауапты құрылымдық бөлімшенің қызметтік жазбасы негізінде Уәкіл бақылаудан алады. Уәкіл болмаған жағдайда (іссапар, демалыс және т.б.) бақылаудан алу ол жұмысқа шыққанға дейін ауыстырылады. 
21. Адамның және азаматтың құқықтары мен бостандықтары саласындағы зерттеулерді ұйымдастыруды Сараптамалық кеңестің жұмысын жыл сайын жоспарлау арқылы ҚҰТЖБ жүзеге асырылады.

3.	Кеңестер мен отырыстар өткізу

22. Уәкіл және АҚҰО басшылығы, өкілдер аппараттық және басқа да кеңестер өткізеді.
Кеңестің күн тәртібін төрағалық етуші бекітеді.
23. Уәкілдің немесе АҚҰО басшылығының тапсырмасы бойынша іс-шара күніне дейін 7 (жеті) жұмыс күні бұрын құрылымдық бөлімшелер мен өкілдіктер АҚҰО басшысының жетекшілік ететін орынбасарымен келісілген материалдарды (ақпарат, анықтамалар, шолулар, презентациялар, баяндамалар және басқалар) жауапты құрылымдық бөлімшеге ұсынады.
24. Жауапты құрылымдық бөлімше ұсынылған материалдардың толықтығын зерделейді, құжаттар топтамасын (күн тәртібінің әрбір мәселесі бойынша ақпарат, қатысушылардың тізімі, баспасөз релизінің жобасы, сондай-ақ қажет болған жағдайда отырысты жүргізу тәртібі мен шешімдердің жобалары) қалыптастырады және оларды төрағалық етушімен іс-шара күніне дейін
5 (бес) жұмыс күнінен кешіктірмей келіседі.
25.  Материалдар іс-шараға дейін 3 (үш) жұмыс күнінен кешіктірілмей төрағалық етушіге, ал ерекше жағдайларда - ол белгілеген өзге мерзімде ұсынылады.
26. Жауапты құрылымдық бөлімше мен орындаушылар ұсынылатын материалдардың уақтылығы, дұрыстығы мен сапасына жауап береді. 
27. Жауапты құрылымдық бөлімше қатысушыларға отырыстың күн тәртібін, баяндамашыларды, отырысты өткізу күнін, уақытын және форматын көрсете отырып, материалдарды, хат-хабарламаны отырыс күніне дейін бір жұмыс күнінен кешіктірмей жолдайды.
Отырысқа мемлекеттік органдардың, үкіметтік емес ұйымдардың және бұқаралық ақпарат құралдарының өкілдері шақырылуы мүмкін, олар іс-шара өткізілетін күнге дейін 5 (бес) жұмыс күні бұрын өткізілетін күні, уақыты, орны және күн тәртібі туралы хабардар етіледі.
28. Отырыстың хаттамасы іс-шара өткізілген сәттен бастап 3 (үш) жұмыс күнінен кешіктірілмей ресімделеді және жіберіледі. Хаттамаға төрағалық етуші қол қояды, қажет болған жағдайда аудио (видео) жазбамен белгіленеді.
29. Уәкіл немесе АҚҰО басшысының төрағалығымен конференцияларды, дөңгелек үстелдерді, съездерді, форумдарды және өзге де іс-шараларды ұйымдастыру орындау мерзімдері мен жауапты орындаушыларды бекіте отырып, жеке (арнайы) жоспармен реттеледі.
30. Уәкілдің жекелеген функциялары мен өкілеттіктерін іске асыруға жәрдемдесу мақсатында олардың ережелеріне сәйкес Үйлестіру және Сараптамалық кеңестер, сондай-ақ басқа да консультативтік-кеңесші органдар құрылады.
31. Үйлестіру кеңесінің қызметін ұйымдастыруды ҚСТАҚБ жүзеге асырады.
32. Сараптамалық кеңестің жұмысын жалпы ұйымдастыруды ҚҰТЖБ жүзеге асырады.
33. 	Үйлестіру, Сараптамалық кеңестер және басқа да консультативтік-кеңесші органдар отырыстарының нәтижелері өткізілген күнінен бастап 
3 (үш) жұмыс күнінен кешіктірілмей жауапты бөлімдерімен БӨІжҚАБ беріледі, ол оларды Уәкілдің ресми интернет-ресурстарында орналастырады. 
Аталған органдар отырыстарының қорытындысы бойынша материалдар жауапты бөлімдермен Хатшылыққа АҚҰО архивіне сақтауды ұйымдастыру үшін беріледі. 
34. АҚҰО басшысымен заңнамаға сәйкес тәртіптік комиссия, еңбек өтілін есептеу жөніндегі комиссия және басқа да комиссиялар құрылады.

4.	Іс жүргізуді ұйымдастыру

35. АҚҰО-да және оның өкілдіктерінде іс жүргізу Конституциялық заңда белгіленген шағымдарды қарау тәртібін қоспағанда, Қазақстан Республикасының Әкімшілік рәсімдік-процестік кодексімен (бұдан әрі-ӘРПК) реттеледі және мемлекеттік тілде электрондық нысанда жүзеге асырылады, орыс тілі ресми түрде қазақ тілімен тең қолданылады.
36. Электрондық құжат айналымын қоса алғанда, іс жүргізуді ұйымдастыру және жүргізу, хат-хабарларды өңдеу және бөлу Құжаттама жасау қағидаларына сәйкес жүзеге асырылады.
37. Қағаз жеткізгіштегі хат-хабарларды АҚҰО немесе өңірлік өкілдіктің қызметкері қабылдайды және Хатшылыққа тіркеу үшін бір жұмыс күні ішінде береді және тіркеуден кейін қағаз жеткізгіштегі құжаттардың түпнұсқалары өтініш берушіге қайтарылады.
Хатшылық құжаттарды Құжаттама жасау қағидаларына сәйкестігін қарайды және қажет болған жағдайда қосымша мәліметтерді сұрата алады. 
38. Хатшылық хат-хабарларды  тіркеуді жүзеге асырады және Уәкіл мен АҚҰО басшылығының қарары бойынша оны жауапты орындаушыға жеткізеді. 
Тапсырмаларды орындауды тапсырмада бірінші болып көрсетілген адам үйлестіреді. 
39. Кіріс хат-хабарлар құрылымдық бөлімшенің (өкілдіктің) басшысымен келіп түскен күні, шұғылды-дереу, қарарға сәйкес қаралады.
40. Қазақстан Республикасы Үкіметінің 2022 жылғы 24 маусымдағы 
№ 429 қаулысымен бекітілген Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларына (бұдан әрі – Ақпаратқа жатқызу қағидалары) сәйкес «Қызметтік пайдалану үшін» (бұдан әрі – «ҚБП») деген белгісі бар кіріс хат-хабар Хатшылықпен тіркеледі және Уәкіл мен АҚҰО басшылығының қарарына сәйкес орындаушыға беріледі. 
Орындалғаннан кейін құжат сақтау және номенклатуралық іске қосу үшін қайтарылады.
«ҚБП» деген белгісі бар құжаттар Ақпаратқа жатқызу қағидаларының талаптарына сәйкес Хатшылықта сақталуы тиіс. 
41. АҚҰО мен өкілдіктің қызметкерлері шығыс хат-хабарлардың электрондық құжаттар мен қағаз нұсқаларының дұрыстығы мен толықтығын қамтамасыз етуге міндетті. 
Президент Әкімшілігіне, Парламентке және Үкіметке жіберілетін          хат-хабарлар Президент Әкімшілігі Басшысының 2022 жылғы 1 маусымдағы          № 22-01-38.16 бұйрығымен бекітілген Қазақстан Республикасының мемлекеттік органдарында Қазақстан Республикасы Президенті Әкімшілігінің құжаттарымен жұмыс істеу және Президент Әкімшілігіне жіберу қағидаларының талаптарына сәйкес келуге тиіс.
42. Хатшылық шығыс хат-хабарларды орындаушы көрсеткен мекен-жайлар бойынша пошталық жөнелтуді жүзеге асырады. 
Қажет болған жағдайда Хатшылық құжатты белгіленген мерзімде курьерлік жеткізуді ұйымдастырады.
43. Қызметтік құжаттарды және өзге де хат-хабарларды АҚҰО мен өкілдіктерде қарау мерзімі, егер құжаттың өзінде не басшылықпен өзгеше мерзім белгіленбесе, бір айдан аспауға тиіс. 
Құжаттарды қараусыз, ұсыныстарсыз және ескертулерсіз қалдыру мәселелері Уәкілдің және (немесе) АҚҰО – Уәкілдің құзыретіне жататын мәселелер бойынша АҚҰО басшылығымен келісіледі. 
44. Атқарушылық тәртіпті, қызметтік құжаттар бойынша тапсырмаларды орындау мерзімдерін, жолданымдарды және өзге де хат-хабарларды қарауды бақылауды Хатшылық жүзеге асырады, ол бақылау тапсырмасын орындау мерзімі аяқталғанға дейін алдын ала тиісті бөлімшеге бұл туралы ескерту жібереді.
Орындалған құжаттар тапсырма берген лауазымды адаммен не өзге де уәкілетті лауазымды адаммен бақылаудан алынады.
Уәкіл өз тапсырмаларының орындалуын бақылаудан алып тастайды.     
Уәкіл болмаған жағдайда (іссапар, демалыс және т.б.) бақылаудан алу ол жұмысқа шыққанға дейін ауыстырылады.
45. Құжаттың орындалуын бір құрылымдық бөлімшеден екіншісіне беру АҚҰО басшысының немесе тиісті бөлімшеге жетекшілік ететін басшы орынбасарының келісімі бойынша тіркелген күннен бастап 3 (үш) жұмыс күнінен кешіктірілмей жүзеге асырылады.
46. Халықаралық ұйымдарға, шет мемлекеттердің өкілдіктеріне, орталық мемлекеттік органдарға, квазимемлекеттік, үкіметтік емес ұйымдарға жолданған адам құқықтары мен бостандықтарын қорғау мәселелері жөніндегі құжаттарға Уәкіл немесе оның тапсырмасы бойынша АҚҰО басшысы қол қояды.
47. АҚҰО мен өкілдіктердің атынан құжаттарға оның басшысы не оны алмастыратын адам қол қояды. 
Ақпарат алу үшін мемлекеттік органдарға және өзге де ұйымдарға жолданатын сұрау салуларға АҚҰО басшысы немесе жетекшілік ететін басшының орынбасары қол қояды. 
48. АҚҰО және өкілдіктердің қызметкерлері сыртқы іс-шараларда (форумдар, конференциялар, брифингтер, жұмыс топтары және т.б.) Уәкіл және (немесе) АҚҰО құзыретіне жататын мәселелер бойынша Уәкіл және (немесе) АҚҰО басшысымен келісілгеннен кейін ғана өз ұстанымын білдіреді. 
Кейінге қалдыруға жол бермейтін жағдайларда ұстанымды әзірлеу үшін жетекшілік ететін басшының орынбасарына немесе АҚҰО басшысына дереу жүгінеді. Сыртқы іс-шараға қатысу аяқталғаннан кейін қызметкерлер негізгі қорытындылар мен ұсынымдарды қоса алғанда, Уәкілге және (немесе) АҚҰО басшылығына қатысу нәтижелері туралы қысқа мерзімде баяндайды.

5.	Шағымдарды қарау

49. Шағымдарды қарау Конституциялық заңмен және Уәкілмен              бекітілетін Шағымдарды қарау қағидаларымен (бұдан әрі – Шағымдарды қарау қағидалары)  реттеледі.
50. [bookmark: _GoBack]Уәкілге, оның өкілдеріне және АҚҰО келіп түсетін шағымдар Хатшылықпен Шағымдарды қарау қағидаларына сәйкес тіркеледі.
51. Шағымды Уәкілге, оның өкіліне және АҚҰО басшылығына бөлуді, ресімдеуді және беруді келіп түскен күні Хатшылық жүзеге асырады.
52. Шағымдардың уақтылы және сапалы қаралуына, өтініш берушіге жауап жолдауға, жолданымның тиісті карточкасын толтыруға орындаушы, құрылымдық бөлімшенің басшысы, өкіл жауапты болады. 


6.	Жеке қабылдауды ұйымдастыру

53. Жеке қабылдау осы Регламенттің 1 қосымшасында белгіленген кесте бойынша жүзеге асырылады.
Қабылдау тәртібі Шағымдарды қарау қағидаларына сәйкес реттеледі.
54. Қабылдауға, оның ішінде «Е-өтініш» жүйесі арқылы келіп түскен өтініштер бойынша жазуды Хатшылықтың қызметкері, өкіл жүргізеді.           
Есепке алу журналында өтініш берушінің Т.А.Ж., тұрғылықты мекен-жайы, байланыс деректері, жолданымның қысқаша мазмұны, жеке қабылдауды жүргізетін тұлға туралы мәліметтер, тапсырмалар және қабылданған шаралардың нәтижелері тіркеледі.
55. Азаматтарды жеке қабылдауды ұйымдастыруды жүзеге асыратын АҚҰО қызметкері қабылдауға жазылу күнінен бастап 3 (үш) жұмыс күні ішінде анықтамалық материалдарды дайындайды және қабылдау күні мен уақытын келісу үшін Уәкіл және АҚҰО басшылығына қызметтік жазбаны ұсынады, бұл туралы өтініш берушіні хабардар етеді.
56. Егер қойылған мәселелер басқа мемлекеттік органдардың өкілдерін қабылдауға қатысуды талап етсе, онда болжамды қабылдау күніне дейін
3 (үш) жұмыс күні бұрын тиісті мемлекеттік органға шақыру-хат жіберіледі. 
57. Азаматтардың жеке қабылдауын бұқаралық ақпарат құралдарында жариялауды БӨІжҚАБ дербес деректерді қорғау жөніндегі талаптарды сақтай отырып, жауапты құрылымдық бөлімшелер ұсынған материалдар негізінде жүргізеді.
58. Азаматтарды қабылдау нәтижесін 3 (үш) жұмыс күні ішінде қабылдауды ұйымдастырған қызметкер хаттамамен ресімдейді.
59. Хатшылық жеке қабылдау есебін жүргізеді және АҚҰО жетекшілік ететін басшы орынбасарының келісімі бойынша азаматтарды қабылдау нәтижелері мен қабылданған шаралар туралы ақпаратты ай сайын есепті кезеңнен кейінгі айдың 5-не дейін қалыптастырады, Уәкілге және АҚҰО басшысына қызметтік жазбамен баяндайды.

7.	Уәкіл және оның өкілдерінің мандатқа бағынатын мекемелер мен ұйымдарға алдын ала баруын дайындауды ұйымдастыру және өткізу

60. Мандатқа бағынатын мекемелерге алдын ала баруды АҚҰО басшысының 2025 жылғы 30 мамырдағы № 37 бұйрығымен бекітілген Уәкілдің шығуын ұйымдастыру алгоритміне сәйкес Уәкіл мен оның өкілдері жүзеге асырады.
61. Бару нәтижелері бойынша акт жасалады, уәкілетті мемлекеттік органдарға ұсынымдар енгізіледі.
62. Өкілдер Уәкілді 3 (үш) жұмыс күні ішінде өткізілген бару туралы хабардар етеді.





8.	Ұлттық алдын алу тетігінің (ҰАТ) қатысушыларымен және 
Адам құқықтары жөніндегі Уәкіл жанындағы Үйлестіру кеңесімен 
өзара іс-қимыл жасау

63. АҚҰО азаптаулардың және басқа да қатыгез, адамгершілікке жатпайтын немесе ар-намысты қорлайтын iс-әрекеттер мен жазалаудың түрлерін алдын алу жөніндегі ұлттық алдын алу тетігі қатысушыларының қызметін үйлестіру жөніндегі өз құзыретін іске асыруда Уәкілдің қызметін ақпараттық-талдамалық, ұйымдастырушылық-құқықтық және өзге де қамтамасыз етуді жүзеге асырады. 
64. АҚҰО ҰАТ қатысушыларын іріктеу және оларды кәсіптік оқыту, ақпараттық жүйені пайдалану кезінде Уәкілдің жанындағы Үйлестіру кеңесінің қызметін ұйымдастырушылық-техникалық қамтамасыз етуді жүзеге асырады, Үйлестіру кеңесінің отырыстарын өткізуді және оның шешімдерін Уәкілдің сайтында жариялауды қамтамасыз етеді.
65.  ҚСТАҚБ Хатшылық ұсынған деректердің негізінде Үйлестіру кеңесі дайындаған шоғырландырылған баяндамаға қосу үшін өткен жылғы алдын ала бару бойынша қаржылық есепті қалыптастырады.
66. ҰАТ қатысушыларына шығыстарды өтеу барлық қажетті растайтын құжаттар мен есептерді ескере отырып, Қазақстан Республикасы Үкіметінің 2014 жылғы 2 сәуірдегі № 301 қаулысымен бекітілген Ұлттық алдын алу тетігі қатысушыларының алдын ала бару жөніндегі шығыстарын өтеу қағидаларынa сәйкес жүргізіледі. 
67. ҚСТАҚБ ай сайын есепті кезеңнен кейінгі 15 (он бесінші) күнге дейін ҰАТ қатысушыларының алдын ала баруы бойынша жазбаша есептердің тізілімін Хатшылыққа жібереді.
68. Хатшылық ай сайын, есепті кезеңнен кейінгі айдың                            20 (жиырмасыншы) күнінен кешіктірмей ақшалай төлемдер жүргізеді.
69. Өкілдер ҰАТ қатысушыларына олардың қызметіне араласпай, өз құзыреті шеңберінде жүгінген кезде жәрдем көрсетеді.

9.	Құқықтық ағарту

70. Құқықтық ағартуды БӨІжҚАБ АҚҰО құрылымдық бөлімшелерімен және өкілдерімен бірлесіп келесідей жүзеге асырылады:
1) Уәкіл жарты жылдарға бекітетін медиа-жоспарға сәйкес АҚҰО қызметкерлері мен өкілдіктерінің сөз сөйлеуі арқылы;
2) Уәкілдің және оның өкілдерінің ресми сайттары, әлеуметтік желілер мен мессенджерлер арқылы ақпарат тарату;
3) АҚҰО электрондық кітапханасын құру;
4) әділет органдары үйлестіретін құқықтық насихатқа қатысу;
5) мемлекеттік қызметшілерді даярлау және олардың біліктілігін арттыру үшін білім беру ұйымдарымен ынтымақтастық арқылы;
6) білім беру курстарын енгізу үшін министрліктермен және білім беру мекемелерімен өзара іс-қимыл жасау;
7) зерттеулерді ұйымдастыруды және адам құқықтары туралы білімді арттыруды қоса алғанда, АҚҰО ғылыми-білім беру орталығының қызметі арқылы (ол құрылғаннан кейін);
8) азаматтық қоғаммен өзара іс-қимыл жасау және оларды адам құқықтары мен бостандықтарын қорғауға бағытталған міндеттерді іске асыруға тарту; 
9) құқықтық ағарту, адам құқықтарын қорғау мәселелері бойынша ҮЕҰ және қоғаммен, білім беру ұйымдарымен, ғылыми-білім беру орталықтарымен және өзге де ұйымдармен өзара іс-қимыл жасау арқылы.
71. Құқықтық ағарту бойынша өткізілген іс-шаралар туралы ақпарат АҚҰО басшысының 2024 жылғы 19 ақпандағы № 24 бұйрығымен бекітілген АҚҰО және оның өкілдіктерінің бұқаралық ақпарат құралдарымен өзара іс-қимыл алгоритміне (бұдан әрі – Өзара іс-қимыл алгоритмі) сәйкес Уәкіл, АҚҰО және өңірлік өкілдіктердің ресми интернет-ресурсында орналастырылады.

10.	Уәкілдің қызметін жариялау және бұқаралық ақпарат 
құралдарымен өзара іс-қимыл жасау

72. Уәкілдің, АҚҰО-ның, өкілдердің қызметін жариялау және Уәкіл мен АҚҰО-ның имидждік саясатын жоспарлау және іске асыру, БАҚ жұртшылықпен өзара іс-қимыл жасау, АҚҰО қызметін ақпараттық сүйемелдеу, сондай-ақ сыни жарияланымдарға ден қою жөніндегі жұмысты үйлестіру Өзара іс-қимыл алгоритміне сәйкес жүзеге асырылады.
73. Уәкіл және АҚҰО басшысының атынан олармен келісілген ресми хабарламаларды баспасөз хатшысы БАҚ-қа таратады. 
74. БАҚ-та тарату үшін құрылымдық бөлімшелердің хабарламалары мен материалдары АҚҰО жетекшілік ететін басшының орынбасарымен келісілгеннен кейін БӨІжҚАБ беріледі.

11. Уәкілдің ұсынымдары, өтінішхаттары, 
ұсыныстары мен баяндамалары

75. Уәкіл қызметінің, оның ішінде алдын ала бару, шағымдарды, заңнаманы және өзге де қызметті қарау және талдау нәтижелері бойынша ұсынымдар, өтінішхаттар, ұсыныстар мен арнайы баяндамалар дайындалып енгізілуі мүмкін. 
76. АҚҰО жауапты құрылымдық бөлімшесі, өкілдер субъектілердің ұсынымдар мен өтінішхаттарды уақтылы қарауына мониторинг жүргізеді.
Ұсынымдар ұзақ уақыт орындалмаған не бір айдан астам жауап алмаған кезде өкілдер атқарушы мемлекеттік органдарға ескертулер жібереді және (немесе) жоғары тұрған мемлекеттік органға жүгіну туралы Уәкілге өтінішхатпен шығады.
77. Уәкілдің баяндамаларын дайындау және тарату Уәкілдің 2023 жылғы 9 қаңтардағы № 7 бұйрығымен бекітілген Уәкілдің баяндамаларын дайындау және тарату тәртібіне сәйкес жүзеге асырылады.
78. Жауапты құрылымдық бөлімше баяндама жіберілгеннен кейін үш ай ішінде (жыл сайынғы және арнаулы) ұсынымдарды орындау бойынша қабылданған шаралардың мониторингін және есебін қамтамасыз етеді. 

12.	Қазақстан Республикасының Конституциялық Сотына, 
Қазақстан Республикасының Жоғарғы Сотына, заңнаманы жетілдіру жөніндегі ұсыныстардың жолданымдарының жобаларын дайындау

79. АҚҰО құрылымдық бөлімшелері мен өкілдері шағымдарды, алдын ала баруларды, заңнаманы және өзге де қызметтің қорытындыларын талдау негізінде Уәкілге өтініш жасау қажеттілігі туралы ұсыныстар енгізеді:
1) құқықтық актілердің Қазақстан Республикасының Конституциясына сәйкестігі мәселелері бойынша Қазақстан Республикасының Конституциялық Сотына;
2) сот практикасын түсіндіру мәселелері бойынша Қазақстан Республикасының Жоғарғы Сотына;
3) заң жобасын әзірлеу, заңнаманы жетілдіру жөніндегі ұсыныстармен Қазақстан Республикасының Президентіне, Қазақстан Республикасының Парламентіне, Қазақстан Республикасының Үкіметіне және мемлекеттік органдарға;
4) мемлекеттік органдар мен лауазымды адамдардың әрекеттерімен немесе әрекетсіздігімен бұзылған шексіз адамдар тобының құқықтары мен бостандықтарын қорғау үшін талап қоюмен сотқа өтініш жасау қажеттілігі туралы ұсыныстар енгізеді.
80. Қажет болған жағдайда мемлекеттік органдардың өкілдерімен олардың ұстанымдарын нақтылау үшін сұрау салулар жіберілуі немесе жұмыс кеңестері өткізілуі, сондай-ақ ғалым-мамандар, ЖОО, ғылыми, зерттеу және халықаралық ұйымдар өкілдерінің арасынан кеңесшілер тартылуы мүмкін. 
81. Құрылымдық бөлімшелер мен өкілдіктер мандатты мекемелер мен ұйымдарға бару нәтижелері бойынша берілген ұсынымдардың іске асырылуына мониторингті жүзеге асырады. 
82. ҚҰТЖБ құрылымдық бөлімшелермен және (немесе) өкілдермен бірлесіп мемлекеттік органдардың, ұйымдардың және азаматтардың заңнаманы жетілдіру жөніндегі ұсыныстарын қарайды және АҚҰО басшылығына жауап жобасын ұсынады. 

13.	Халықаралық ынтымақтастық

83. ХЫБ АҚҰО құрылымдық бөлімшелерімен және өкілдерімен бірлесіп Уәкілдің және (немесе) АҚҰО басшысының шет мемлекеттердің құзыретті органдарымен және халықаралық ұйымдармен өзара іс-қимылын мынадай бағыттар бойынша жүзеге асырады:
1) халықаралық ұйымдардың ұсынымдарын орындау жөніндегі жұмысты үйлестіру;
2) шетел азаматтарының, азаматтығы жоқ адамдардың жолданымдары мен шағымдарын қарау және оларды жеке қабылдауды жүзеге асырады;
3) адам саудасына қарсы іс-қимыл жөніндегі жобаларды іске асыру жөніндегі іс-шараларды ұйымдастыру;
4) халықаралық ұйымдармен, құқық қорғау қорларымен және басқа серіктестермен өзара іс-қимыл жасау, бірлескен жобалар мен бастамалар бойынша келіссөздер жүргізу; 
5) тәжірибе алмасу және ынтымақтастықты дамыту бойынша халықаралық іс-шараларды (конференциялар, семинарлар, дөңгелек үстелдер және басқалар) үйлестіру және ұйымдастыру;
6) адам құқықтары мен бостандықтары саласындағы халықаралық шарттарды жасасу және ратификациялау жөнінде Уәкілге ұсыныстар енгізуге бастамашылық ету және мемлекеттік органдарға тиісті хаттар дайындау;
7) халықаралық стандарттар мен БҰҰ-ның шарттық органдары мен халықаралық ұйымдардың адам құқықтары мен бостандықтары саласындағы шешімдері туралы ақпарат беру арқылы АҚҰО құрылымдық бөлімшелеріне және өкілдеріне ақпараттық қолдау көрсету.
84. Шет мемлекеттердің және халықаралық ұйымдардың өкілдерімен кездесулер мен келіссөздер өткізуді ХЫБ ұйымдастырады. 
Алдағы отырыстар мен келіссөздер, олардың мақсаттары мен қатысушылардың құрамы туралы ақпарат, егер Уәкіл немесе АҚҰО басшылығы басқа мерзім белгілемесе, олар өткізілгенге дейін 3 (үш) жұмыс күні бұрын АҚҰО басшылығына ұсынылады.
85.  Мемлекеттік органдардан, ұйымдардан және азаматтардан халықаралық шарттарды жасасу және (немесе) ратификациялау туралы келіп түсетін ұсыныстар мен ақпараттар ХЫБ қарайды және талдау қорытындысы бойынша Уәкілдің жауабының жобасын дайындайды.

14.	Уәкіл және (немесе) АҚҰО қызметіндегі құқықтық актілер

86. АҚҰО қызметіндегі құқықтық актілердің жобаларын құрылымдық бөлімшелер өз бастамасы бойынша немесе Уәкіл, АҚҰО басшысының тапсырмасы бойынша әзірлейді.
87. Нормативтік құқықтық актілердің жобаларын әзірлеуді құрылымдық бөлімшелер «Құқықтық актілер туралы» Қазақстан Республикасы Заңының және Қазақстан Республикасы Әділет министрінің 2023 жылғы 5 шілдедегі       № 464 бұйрығымен бекітілген Нормативтік құқықтық актілерді әзірлеу, келісу және мемлекеттік тіркеу қағидаларының талаптарына сәйкес ҚҰТЖБ бірлесіп жүзеге асырады.
88. Уәкіл қабылдаған нормативтік құқықтық актілердің құқықтық мониторингін құрылымдық бөлімшелер Әділет министрінің 2023 жылғы         11 шілдедегі № 471 бұйрығымен бекітілген Құқықтық мониторинг жүргізу қағидаларының 1, 5, 6-тарауларына сәйкес және АҚҰО басшысының бекітуіне сәйкес тұрақты негізде жүргізеді.
89. Келісімнің (меморандумның) жобасын дайындауды Уәкілдің атынан АҚҰО басшысы айқындаған жауапты құрылымдық бөлімше жүзеге асырады.
Келісімдерді (меморандумдарды) Уәкілдің және АҚҰО интернет-ресурсында орналастыру БӨІжҚАБ жүктеледі.

15.	АҚҰО қызметін бақылау және талдау

90. Хатшылық АҚҰО жұмыс жоспарларының, Уәкілдің, АҚҰО басшысының тапсырмаларының және хаттамалық шешімдердің уақтылы және сапалы орындалуын бақылауды жүзеге асырады.
91. БӨІжҚАБ тоқсанына кемінде бір рет жүргізілетін құқықтық түсіндіру қызметінің қорытындыларын жинақтайды және құқықтық ағартуды жақсарту жөніндегі Уәкілге ұсыныстар енгізеді.
92. Өкілдер тоқсан сайын, есепті кезеңнен кейінгі айдың 2-не шағымдарды қарау нәтижелерін талдайды және құрылымдық бөлімшелерге қызмет бағыттары бойынша ақпарат ұсынады.
Құрылымдық бөлімшелер тоқсан сайын, есепті кезеңнен кейінгі айдың     5-не дейін шағымдарды қарау нәтижелерін қорытындылайды және жетекшілік ететін АҚҰО басшысының орынбасарымен келісілген құрылымдық бөлімшенің және өңірлік өкілдіктердің қызметі туралы анықтаманы ҚҰТЖБ жібереді.
93. ҚҰТЖБ тоқсан сайын, есепті кезеңнен кейінгі айдың 10-на  АҚҰО басшысына, ал жарты жылда бір рет – Уәкілге, АҚҰО мен өкілдіктердің қызметі туралы жалпыланған талдамалық анықтаманы, ұсынады.
________________________________


Адам құқықтары жөніндегі ұлттық орталықтың регламентіне 
1 қосымша


Қазақстан Республикасындағы Адам құқықтары жөніндегі уәкілдің және оның кеңсесінің
АЗАМАТТАРДЫ ЖЕКЕ ҚАБЫЛДАУ КЕСТЕСІ

Азаматтарды жеке қабылдау келесі кестеге сәйкес жұмыс күндері және сағаттарда жүзеге асырылады:

	Лауазымдар санаты 
	Қабылдау күндері мен сағаттары

	Адам құқықтары жөніндегі Уәкіл
	Күн сайын 
(алдын ала жазылу бойынша)

	Адам құқықтары жөніндегі ұлттық орталықтың басшылығы
	Сәрсенбі-бейсенбі

1000 ч.- 1200 ч.
1500 ч.- 1700 ч.

	Адам құқықтары жөніндегі ұлттық орталықтың құрылымдық бөлімшелерінің басшылары 
	Күн сайын 

1000 ч.- 1200 ч.
1500 ч.- 1700 ч.



Алдын ала жазылу тәртібі, қабылдаудың өзекті кестесі, сондай-ақ байланыс деректері Адам құқықтары жөніндегі ұлттық орталықтың ресми ақпараттық ресурсында орналастырылады және әкімшілік қабылдау бөлмесінде нақтылануы мүмкін.
















Адам құқықтары жөніндегі ұлттық орталықтың регламентіне 
2 қосымша

	Қазақстан Республикасындағы Адам құқықтары жөніндегі уәкілдің 
өкілдерінің өзара алмасуы

	1
	Абай облысы 
бойынша өқіл
	Шығыс-Қазақстан облысы бойынша өқіл
	Павлодар облысы бойынша өқіл

	2
	Ақмола облысы бойынша өқіл
	Астана қаласы бойынша өқіл
	Солтүстік Қазақстан облысы бойынша өқіл

	3
	Ақтөбе облысы бойынша өқіл
	Батыс-Қазақстан облысы бойынша өқіл
	Атырау облысы бойынша өқіл

	4
	Алматы қаласы 
бойынша өқіл
	Алматы облысы бойынша өқіл
	Жетісу облысы 
бойынша өқіл

	5
	Алматы облысы бойынша өқіл
	Жетісу облысы бойынша өқіл
	Алматы қаласы 
бойынша өқіл

	6
	Астана қаласы 
бойынша өқіл
	Ақмола облысы бойынша өқіл
	Қарағанды облысы бойынша өқіл

	7
	Атырау облысы бойынша өқіл
	Маңғыстау облысы бойынша өқіл
	Батыс-Қазақстан облысы бойынша өқіл

	8
	Шығыс-Қазақстан облысы бойынша өқіл
	Павлодар облысы бойынша өқіл
	Абай облысы бойынша өқіл

	9
	Батыс-Қазақстан облысы бойынша өқіл
	Ақтөбе облысы бойынша өқіл
	Атырау облысы бойынша өқіл

	10
	Жамбыл облысы бойынша өқіл
	Шымкент қаласы бойынша өқіл
	Түркістан облысы бойынша өқіл

	11
	Жетісу облысы бойынша өқіл
	Алматы қаласы бойынша өқіл
	Алматы облысы бойынша өқіл

	12
	Қарағанды облысы бойынша өқіл
	Ұлытау облысы бойынша өқіл
	Астана қаласы           бойынша өқіл

	13
	Қызылорда облысы бойынша өқіл
	Түркістан облысы бойынша өқіл
	Шымкент қаласы бойынша өқіл

	14
	Қостанай облысы бойынша өқіл
	Солтүстік Қазақстан облысы бойынша өқіл
	Ақмола облысы         бойынша өқіл

	15
	Маңғыстау облысы бойынша өқіл
	Атырау облысы бойынша өқіл
	Ақтөбе облысы 
бойынша өқіл

	16
	Павлодар облысы бойынша өқіл
	Абай облысы 
бойынша өқіл
	Шығыс Қазақстан облысы бойынша өқіл

	17
	Солтүстік Қазақстан облысы бойынша өқіл
	Қостанай облысы бойынша өқіл
	Ақмола облысы бойынша өқіл

	18
	Түркістан облысы бойынша өқіл
	Қызылорда облысы бойынша өқіл
	Шымкент қаласы бойынша өқіл

	19
	Ұлытау облысы бойынша өқіл
	Қарағанды облысы бойынша өқіл
	Қызылорда облысы бойынша өқіл

	20
	Шымкент қаласы бойынша өқіл
	Жамбыл облысы бойынша өқіл
	Түркістан облысы бойынша өқіл


                   ____________________________________

